**Ministru kabineta noteikumu projekta „*De minimis* atbalsta uzskaites un piešķiršanas kārtība un *de minimis* atbalsta uzskaites veidlapu paraugi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisijas 2013.gada 18.decembra regula (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.1407/2013).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd *de minimis* atbalsta uzskaites un piešķiršanas kārtību nosaka Ministru kabineta 2008.gada 5.februāra noteikumi Nr.58 „Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk - MK noteikumi Nr.58). Minēto noteikumu tiesiskais regulējums izriet no Komisijas 2006.gada 15.decembra regulā Nr.1998/2006 par Līguma 87. un 88.panta piemērošanu *de minimis* atbalstam (turpmāk – Komisijas regula Nr.1998/2006) noteiktā. 2014.gada 1.janvārī stājās spēkā Komisijas 2013.gada 18.decembra regula (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.1407/2013).Komisijas regula Nr.1407/2013 pēc būtības aizvieto Komisijas regulā Nr.1998/2006 noteikto, papildus paredzot jaunus nosacījumus *de minimis* atbalsta piešķiršanā. Komisijas regulā Nr.1407/2013 tiek sniegts jauns skaidrojums, no kuras izriet, ka visi subjekti, kurus (juridiski vai faktiski) kontrolē viens un tas pats subjekts, ir uzskatāmi par vienu vienotu uzņēmumu. Piešķirot jaunu *de minimis* atbalstu, ir jānodrošina, ka maksimālais iespējamais atbalsta slieksnis tiek kontrolēts viena vienota uzņēmuma līmenī. Tāpat Komisijas regulā Nr.1407/2013 tiek paredzēta kārtība *de minimis* atbalsta piešķiršanai gadījumos, kad uzņēmums ir sadalīts, apvienots vai iegādāts.  Vienlaikus Komisijas regula Nr.1407/2013 paredz izmaiņas attiecībā uz *de minimis* atbalsta slieksni transporta sektorā, proti, EUR 100 000 summa attieksies tikai uz kravu komercpārvadājumiem, nevis uz visu autotransporta nozari. Komisijas regulā Nr.1407/2013 tiek atcelts aizliegums piešķirt *de minimis* atbalstu grūtībās nonākušam uzņēmumam, izņemot attiecībā uz gadījumiem, kad atbalsts tiek sniegts kredīta vai garantijas formā maksātnespējīgiem uzņēmumiem.  Vienlaikus tiek precizēti MK noteikumu Nr.58 pielikumi, kuros, atšķirībā no šobrīd aizpildāmo veidlapu paraugiem, tiek lūgts komercsabiedrībām norādīt informāciju, vai tās ir apvienotas, sadalītas vai iegādātas pēdējo 3 gadu laikā, lai izpildītu Komisijas regulas Nr.1407/2013 3.panta 8. un 9.punkta nosacījumus. Ja šādas darbības ir veiktas, tad attiecīgi komercsabiedrībām tiek lūgts sniegt papildus informāciju par piešķirto (saņemto) *de minimis* atbalstu pirms uzņēmuma iegādes, sadalīšanas, apvienošanas.  MK noteikumu projekts paredz arī pārejas noteikumus attiecībā uz *de minimis* atbalstu, kas piešķirts saskaņā ar Komisijas regulu Nr.1998/2006. Attiecīgi, Komisijas regulu Nr.1998/2006 var piemērot arī pēc Komisijas regulas Nr.1407/02013 spēkā stāšanās attiecībā uz *de minimis* atbalstu, kas piešķirts līdz 2014.gada 30.jūnijam un tas atbilst Komisijas regulas Nr.1998/2006 nosacījumiem. Līdz ar to atbalsta sniedzējam ir rīcības brīvība izvēlēties, kuru no abām minētajām regulām piemērot attiecībā uz atbalsta pasākumiem, kas tiek ieviesti saskaņā ar *de minimis* regulējumu. Atbalsta pasākumi, kas tiek īstenoti atbilstoši Komisijas regulai Nr.1998/2006, var palikt spēkā līdz 2014.gada 30.jūnijam. Tajā pašā laikā attiecībā uz pasākumiem, kas tiek šobrīd izstrādāti, var jau vienlaicīgi piemērot arī jauno regulējumu, proti, Komisijas regulu Nr.1407/2013. Līdz ar to, ir būtiski nodrošināt, ka līdz 2014.gada 30.jūnijam ir spēkā uzskaites mehānisms attiecībā uz abām *de minimis* regulām. Ņemot vērā iepriekš minēto, MK noteikumu projekta 3.nodaļā ir iekļautas MK noteikumu Nr.58 tiesību normas un pielikumi, kas būs spēkā tikai līdz 2014.gada 1.jūlijam, kad Komisijas regula Nr.1998/2006 zaudēs juridisko spēku.  |
|  | Projekta izstrādē iesaistītās institūcijas | MK noteikumu projektu izstrādāja Finanšu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes, Latvijas Republikā reģistrētas biedrības, nodibinājumi un komersanti kā potenciālie *de minimis* atbalsta projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts tiešā veidā neietekmē uzņēmējdarbības vidi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2006.gada 15.decembra Regula (ES) Nr.1998/2006 par Līguma 87. un 88.panta piemērošanu *de minimis* atbalstam un Komisijas Regula (ES) Nr.1407/2013 (2013.gada 18.decembris) par Līguma par Eiropas Savienības darbību 107. un 108.panta piemērošanu *de minimis* atbalstam. MK noteikumu projekts izstrādāts, lai nodrošinātu minēto regulu nosacījumu izpildi.  |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 2.panta 2.punkts.  | Noteikumu projekta 8.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 3.panta 2.punkts. | Noteikumu projekta 2., 7. 11. un 14.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 3.panta 8.punkts. | Noteikumu projekta 5, 9. un 10.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 3.panta 9.punkts. | Noteikumu projekta 5, 9. un 10.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 4.pants. | Noteikumu projekta 2.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 5.pants. | Noteikumu projekta 2.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 7.panta 3.punkts. | Noteikumu projekta Noslēguma jautājumu 1. un 2.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1407/2013 7.panta 4.punkts. | Noteikumu projekta Noslēguma jautājumu 1. un 2.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1998/2006 2.pants. | Noteikumu projekta 19.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1998/2006 2.panta 2.punkts.  | Noteikumu projekta 23., 25. un 26.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1998/2006 3.panta 1.punkts.  | Noteikumu projekta 20., 21., 22. un 24.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr.1998/2006 5.panta 3.punkts.  | Noteikumu projekta Noslēguma jautājumu 1. un 2.punkts.  | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

*Anotācijas III, IV, VI un VII - projekts šīs jomas neskar.*

Finanšu ministrs A.Vilks

17.06.2014 10:12

1361

I.Lubāns, 67095481

imants.lubans@fm.gov.lv